Kollár, Boris, predseda NR SR (2022-12-20):
Vážené panie poslankyne, vážení páni poslanci, podávam procedurálny návrh, aby sme v tomto bloku hlasovaní teraz hlasovali o týchto tlačiach nasledovne: tlač 1210 – Obchodný zákonník, tlač 1236 – ochrana ovzdušia, tlač 1299 – oznamovatelia korupcie, tlač 1184 – konkurz, tlač 1322 – Trestný zákon, Trestný poriadok, tlač 1095 – daň z príjmu hazard, ďalej tlač 1249 – školský zákon, tlač 1253 – EIA. Teraz ďalej tlače 1259 – komisár pre seniorov, presúvame na januárovú schôdzu so začiatkom 31, takže to je tá január – február, aby ste vedeli. Ďalej tlač 1235 – emisné kvóty, takisto sa presúvajú na január 31.Tlač 1161 – emisné kvóty, takisto na január 31, tlač 1117 – emisné kvóty, január 31. Tlač... 31. január, tak exekučný poriadok – január 31, poplatky za nečistenie – 31. januára dobre, tak 1040, ako chcete, takto tu mám písané, tak to čítam. Tlač 1209 – umelecké fondy 31. januára dobre. Teraz vás chcem poprosiť, že nakoľko je 18.46 h, dávam takisto procedurálny návrh, že teraz keď tento set hlasovaní, ktorý máme, nebudeme zastavovať, keď to skončíme 19.15 h, 19.20 h, tak až vtedy končíme hlasovanie, takže takisto budem požadovať súhlas, že môžeme dnes hlasovať aj po devätnástej, lebo to nestihneme za 15 minút. Ďalej zároveň navrhujem nasledovné pokračovanie rokovania Národnej rady zajtra 21. 12. od deviatej až do prerokovania, až do úplného prerokovania a to aj po devätnástej hodine bez obedňajšej prestávky, aj na tom sme sa dohodli. Takže teraz ideme, v rozprave bude tlač 1332 – solidárny príspevok ropa, druhé čítanie. Tlač 1338 – rozpočtové pravidlá, druhé čítanie, ďalej je to tlač 1193, to je rozpočet, tlač 1217 – zdravotné poistenie, tlač 1181 – daň z osobitnej stavby, druhé čítanie a tlač 1182 – daň z liehu, druhé čítanie. Tunák sa otvoria, budeme, po nich budeme hlasovať, ale principiálne nemusíte tu byť všetci do nohy, preto lebo len v rámci toho musíme mať hlasovanie, v rámci toho hlasovania otvoria rozpravu ministri a budeme tým pádom vedieť urobiť pozmeňovacie návrhy, ale hlasovať o týchto veciach v komplexe, v sumáre budeme až po ich riadnom prerokovaní vo štvrtok. Mali sme to mať vo štvrtok o jedenástej, ale dohodli sme sa, že pôjdeme až do prejednania veci a keď to zajtra prerokujeme o ôsmej večer, o deviatej, bude sa v sete, v kompletne, čiže pre poslancov, musíte tu byť až na konci, keď sa to celé prerokuje, lebo, lebo doobeda sa to bude len otvárať. (Ruch v sále.) Áno, však tak sme sa dohodli, Anka. Vo štvrtok o jedenástej to bolo, áno. Hlasovanie, ale, ale teraz, ale keby sme to stihli, aby sa to dalo urobiť skôr. (Ruch v sále.) Nemáte zajtra? Dobre, tak sa bude v sete zajtra, teda štvrtok o jedenástej. Prosím, je všeobecný súhlas? Teraz som vám to prečítal, máte to pán, pán podpredseda Blanár to má odfotené, máte to tam. (Ruch v sále.) Dobre ešte raz, štvrtok sa bude o jedenástej hlasovať v tomto sete, čiže tlač 1332 – solidárny príspevok, tlač 1338 – rozpočtové pravidlá, tlač 1193 – rozpočet, tlač 1217 – zdravotné poistenie, tlač 1181 – daň z osobitnej stavby a tlač 1182 – daň z liehu, tak toto bude v sete štvrtok o jedenástej. Bol, bol návrh, aby sme nemuseli trčať do štvrtku tak, tak budeme. Dobre ešte raz, je všeobecný súhlas? (Súhlasná reakcia pléna.) Áno. Ďakujem pekne, uvedené sme schválili. A teraz ideme hlasovať o tom, čo sme sa dohodli. Vážené panie poslankyne, vážení páni poslanci, pokračujeme v prerušenom rokovaní teda. Prosím spravodajcu z ústavnoprávneho výboru pána poslanca Lukáša Kyselicu, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa Obchodný zákonník, je to tlač 1210, bod 42 programu. Nech sa páči, máte slovo. A pán, pán poslanec, ešte prepáčte, zastavím vás. Pán poslanec Cmorej, nech sa páči, máte procedurálny návrh.